***Helovino šventės scenarijus***

1. **Siaubo kambarys**

Vaikai traukia burtus, kokia eilės tvarka jie eis į siaubo klasę.

Vaikai išeina iš klasės, laukia už durų, kol mokytoja pakvies.

Klasėje lieka vedantieji Prie durų mokytoja.

Vedantieji persirengia, užtraukia langų roletus, uždega moliūgą, žvakes.Padengia stalą. Įjungia muziką.

Vaikai tvarkingai eilute užeina į klasę.

**Visą laiką groja muzika.**

2.Įjungiama šviesa. Vaikai atsisėda į savo vietas. Užsideda kaukes. Kiekvienas vaikas pasako savo kaukės pavadinimą. Kieno kaukė šiurpesnė? ( balsuoja klasė). Laimi tas vaikas, kuris surenka daugiausiai balsų. Gauna medalį.

3.Pasakoja apie Heloviną. Skaito vedantieji.

Vedantysis:

Helovinas – tai pabaisų ir numirėlių šventė.

Kai kuriose istorijose pasakojama, kad tą dieną atsiskyrusios nuo kūno dvasios ir tos, kurios mirė per praėjusius metus, grįžta, ieškodamos kūnų, kuriuos galėtų apsėsti per ateinančius metus. Buvo tikima, kad tai vienintelė sielų viltis įgauti pomirtinį gyvenimą. Visi erdvės ir laiko dėsniai šiuo metu nustodavo galioti ir tai leisdavo dvasių pasauliui susimaišyti su gyvųjų pasauliu.

Vedančioji:

Aišku, kad gyvieji nenorėjo būti apsėsti dvasių. Taigi spalio 31-osios naktį kaimo gyventojai užgesindavo ugnį savo namuose, kad jie taptų šalti ir nemalonūs. Tuomet jie apsirengdavo šėtoniškais bjauriais drabužiais ir triukšmingai žygiuodavo po kaimą, stengdavosi atbaidyti dvasias, kurios ieško gyvų kūnų.

Šventųjų dieną, senovės krikščionis vaikščiodavo iš kaimo į kaimą prašydami „dvasios pyrago“, padaryto iš kvadratinių duonos gabalėlių su serbentais ar razinomis.

Vedantysis:

Kuo daugiau pyrago elgetautojai gaudavo, tuo daugiau maldų jie pažadėdavo sušnekėti už davusiųjų žmonių artimųjų sielas.

4. Kiekviena eilė- komanda, išsirenka savo kapitoną. Sugalvoja komandos pavadinimą.

**Vedantieji visus balus užrašo lentoje.**

5.Kapitonai gauna užduoti sudėliot Helovino pūzlę. Kas greičiau? Gauna 2 taškus.

6. **Šiurpusis maišelis**

Vedantysis papasakoja kokią nors šiurpią istoriją, kaip gavote šį maišelį (jums jį padavė naktį atėjęs vaiduoklis, radote kapinėse ir pan.). Išklausę istorijos kiekvieną komandą pasirenka vaiką ,kuris kiša ranką į maišelį ir paima vieną iš daiktų. Neištraukdamas rankos jį apčiupinėja ir pamėgina atspėti, koks vaiduokliškas daiktas jame yra (pvz. džiovinta slyva – sudžiuvusi negyvėlio akis, suvytusi morka – negyvėlio pirštas ir kt.), papasakoja savo sukurtą siaubo istoriją, kaip tas daiktas pateko į maišelį, o galiausiai ištraukia ir parodo, kas tai yra. Po to ateina eilė kitam dalyviui traukti kitą daiktą. Kas šiurpiau papasakos. ☺ Gauna 5 taškus.

7. **Mumija**

Jums prireiks 3ritinėlių tualetinio popieriaus( kiekvienai komandai po viena) **.** Iš kiekvienos komandos išeina po 2 žmonės.Vienas jų – Mumija, kitas – Egiptietis. Davus signalą, Egiptietis turi kuo greičiau apmuturiuoti Mumiją tualetiniu popieriumi nuo galvos iki kojų (akių, nosies ir burnos uždengti negalima). Laimi tas, kuris padaro Mumiją greičiausiai. Tik atsargiai: jei popierius suplyšta, komanda iškrenta iš žaidimo. Ir nepamirškite nufotografuoti rezultatų! Gauna 3 taškus.

Suskaičiuojami visų komandų balai.

Pasveikinam laimėjusią komandą.

Gauna medaliukus.

8. **Klajojanti ugnis**

Išjungiama šviesa.

Jums prireiks vieno žaidėjo, kuris įjunginėtų ir išjunginėtų muziką ( gali mokytoja). Tamsiame kambaryje žaidėjai susėda ratu. Vedantysis paduoda jiems uždegtą žibintą (arba nedidelį prožektorių). Kol groja muzika, žaidėjai perdavinėja žibintą ratu, iš rankų į rankas. Pas ką rankose bus žibintas ,vedančiajam išjungus muziką, tas iškrenta iš žaidimo.Ir taip toliau.

Žaidžia ir vedantieji.

Žaidimui pasibaigus, visi vaikai apdovanojami .

**9**. Vaišės.

Vaiduokliška puota. Gersim kraują.

Šventei reikės:

1.Burtų numeriukų.

2.Moliūgo.

3.Žvakių.

4.Muzikos.

5.Vaišių , vienkartinių puodelių.

6.Puzzlės.

7. 3 ritinėlių tualetinio popieriaus

8.Medžiaginio maišelio su daiktais.

9.Žibinto.

10. Prizų( saldainiai, taurės, medaliukai)

Gelgaudiškio vidurinės mokyklos

pradinių klasių mokytoja –metodininkė Virginija Kasparaitienė